สวัสดีค่ะ..อยากทราบว่า ยาที่ใช้ในการรักษาโรคต่อมลูกหมากโต โดยตรง ชื่ออะไรคะ และราคาแพงมากไหมคะ / เนื่องจาก พ่อเป็นต่อมลูกหมากโต ค่ะ คุณไห้ยา มาแต่ทำไห้เวียนหัวจากผลข้างเคียงของยา ค่ะ แล้วคุณสั่งหยุดยาแล้วค่ะ และแจ้งว่า ยาที่จะรักษาโดยตรงทางร.พ.ยังไม่มี แต่จะเข้ามาอีก2-3เดือนนี้ /จะมีวิธีไหนที่จะรักษาได้อย่างต่อเนื่องไหมคะ เพราะพ่อ อายุ 70 แล้ว กลัวจะเกิดภาวะแทรกซ้อน ..รบกวนคุณช่วยไห้คำแนะนำด้วยนะคะ.ขอบค่ะ
สวัสดีคะ ต่อมลูกหมากโต เป็นเรื่องที่พบได้ค่อนข้างปรกติในเพศชายค่ะ เกิดเนื่องจากอายุที่มากขึ้นค่ะ ทำให้มีเรื่องการโตของต่อม ปัญหาที่ตามมาคือ เรื่องของปัสสาวะลำบาก ปัสสาวะไม่สุด ต้องรอนานกว่าจะปัสสาวะออกหมด และอาจจะมีเรื่องของการติดเชื้อในระบบทางเดินปัสสาวะได้ค่ะนอกจากนี้อาจจะต้องดูว่าไม่มีปัญหาเรื่องของ ต่อมลูกหมากอักเสบ หรือ มะเร็งของต่อมลูกหมากด้วยค่ะการตรวจวินิจฉัยอาจจะดูจากประวัติ เช่น ปัสสาวะลำบาก หรือ มีเรื่องไข้ ปวดเวลาปัสสาวะ หรือ การตัดเอาชิ้นเนื้อไปตรวจ การเจาะเลือด PSA ซึ่งต้องขึ้นมากถึงจะถือว่ามีเรื่องของมะเร็งค่ะ ซึ่งมะเร็งต่อมลูกหมากเป็นมะเร็งที่มีการพัฒนาของโรคช้าค่ะ คือ การทำนายโรคค่อนข้างดีค่ะมาดูเรื่องต่อมลูกหมากโตบ้างค่ะยาที่ใช้รักษามีดังนี้ค่ะAlpha blockers ยาลดความดันตัวหนึ่งค่ะ ทำให้กล้ามเนื้อบริเวณหูดรูดผ่อนคลายน้ำปัสสาวะไหลออกมาได้ค่ะ5-alpha reductase inhibitors ยากลุ่มนี้ทำให้ต่อมลูกหมากเล็กลงได้ค่ะCombination drug therapy อาจจะใช้ยากลุ่มที่หนึ่งร่วมกับกลุ่มที่สองค่ะTadalafil ยาในกลุ่มนี้เป็นยาที่ใช้ในการรักษาคนไข้ที่มีปัญหาเรื่องอวัยวะเพศแข็งตัวมีการศึกษาว่าใช้ได้กับคนไข้ในกลุ่มที่มีปัญหาต่อมลูกหมากโตค่ะการรักษาด้วยการใช้กล้องเพื่อตัดชิ้นหรือขูดเอาชิ้นเนื้อออก หรือ การใช้เลเซอร์ หรือ การผ่าตัด ก็ยังสามารถทำได้ค่ะ แต่ผลข้างเคียงคืออาจจะมีปัญหาเรื่องกลั้นปัสสาวะไม่ได้ค่ะคงแนะนำว่าควรจะรอเรื่องยาก่อนค่ะ เพราะไม่ควรรับประทานยาเองนะค่ะ แต่ยากลุ่มคร่าวๆมีดังกล่าวข้างต้นค่ะ